Nóg 'n joernalis in Somalië doodgeskiet | Nuus24
Nóg 'n joernalis in Somalië doodgeskiet
Mogadisjoe – 'n Somaliese joernalis is Vrydag deur onbekende gewapende mans in Mogadisjoe doodgeskiet, het 'n ooggetuie gesê.Somalië is naas Sirië die gevaarlikste plek op aarde vir 'n joernalis om te werk.Altesaam 18 joernaliste is in 2012 in Somalë vermoor, het die groep Verslaggewers Sonder Grense gesê.Abdi Hareed, wat Vrydag op pad werk toe doodgeskiet is, is die eerste joernalis om in 2013 te sterf."Onbekende mans met pistole het die joernalis genader. Hulle het 'n paar skote afgevuur en toe gevlug," het Qaali Ahmed, 'n voormalige radio-joernalis wat die voorval gesien plaasvind het, gesê.Niemand het nog verantwoordelikheid vir die aanvalle geneem nie.– Volg Nuus24 op Twitter - Sapa-DPA